OpenLLM-France/wikimedia huggingface dataset:
# Perinaïg ar Mignon (Duhamel)

Oberennoù damheñvel pe handelvoù all zo ivez, gwelout Perinaïg ar Mignon.
| ◄ An Aotrou Kersaozon | Perinaïg ar Mignon | Annaïg ar Bailh ► |
* Mar plich ganac’h selaouet hag e klewfet kana
* Eur zon a zo kompozet a newe ’wit ar bloa,
* Grêt d’eur vinorez yaouank a oa o serviji
* ’Barz ar gêr a Lanhuon, en eun ostaleri.
TRADUCTION. — S’il vous plaît, écoutez, et vous entendrez chanter — Une chanson qui a été composée nouvellement cette année, — Faite à une jeune mineure qui servait — Dans la ville de Lannion, en une hôtellerie.
Chanté par Maryvonne Bouillonnec, Tréguier.
* Chilaouet hag e klevfet, hag e klevfet kanan
* Eur werz zo newe gompozet, a newe er bla-man,
* War zujet eur plac’h yaouank a oa o serviji
* Er gêr eus a Lanhuon, en eun ostaleri.
TRADUCTION. — Ecoutez, et vous entendrez, et vous entendrez chanter — Une gwerz nouvellement composée, à nouveau cette année, — Au sujet d’une jeune fille qui était servante — A la ville de Lannion, dans une hôtellerie.
Eadem
Chanté par Maryvonne le Flem, Port-Blanc.
* Nag er blavez mil eiz kant ha tri ha daou ugent
* ’Zo erruet eur gwaleur, ’vit rei d’ac’h da intent,
* Gant eur femelen yaouank a oa o serviji
* Er gêr eus a Lanhuon en eun ostaleri.
TRADUCTION. — En l’année 1843 — Il est arrivé un malheur, pour vous le donner à entendre, — A une jeune femme qui servait — Dans la ville de Lannion, en une auberge.
Noté par le Colonel Bourgeois. Communiqué par M. F. Vallée.
* Er ger a Lanvion,
* hès ur maleur formed, hès ur maleur formed,
* Ge’r serten plah youank Ge ! hambregein lakesed,
* Ge’r serten plah youank, Ge ! hambregein lakesed.
TRADUCTION. — Dans la ville de Lannion — Est arrivé un malheur (bis) — A certaine jeune fille — Gai ! — En conduisant des laquais (bis).
Recueilli par M. F. Carlic. Mélusine, tome VII, 1894-95.
# Permission er Reverand Tad Gardién a gouvant bras en Tadeu ag en observance a Baris

| ◄ En avantageu spirituel en dès er Verdér ag en drivet-Urh a benigen | Permission er R.T. Gard. ag er houvant bras en Tadeu ag en observance a Baris | Avis ar en établissemant, er hrescance hac en avantageu spirituel ag en Urh ► |
NI sinet izelloh, brér Bertrand Pinault, religius ag en observance a sant Françæs, doctor é théologi ha faculté a Baris, gardién ha lecteur general ag er houvant bras ag en observance a Baris, e bermet d’er R. P. Frassen, religius ag er memb couvant, ha doctor ag er memb faculté, gobér imprimein ha distribuein ul livr hanhuet : er règl ag en drivet-Urh a benigen, instituet dré en Tad Séraphiq sant Françæs, guet ur pratiq spirituel eit condui un inean e zesir bihuein santélemant ; livr pourfitabl hilleih d’en nemb e glasq er berfection. Groeit én hun houvant bras a Baris, er 23 a Vis Æst 1688.
PINAULT.
# Perak na ganan ken

* Pa ve gwall-zammet an den gant an dristidigez,
* Gant ar glac’har, an anken, e ve stanket e vouez,
* Ha nan e ket siouaz d’in, nan e ket hep rezon,
* A zo anken em spered, ha glac’har em c’halon.
* Pa welan koueet ma bro en eur stad truezuz,
* Pa welan Satan o ren ’lec’h ma Zalver Jezuz,
* Hag o kadan hudurnach ebarz ma bro ken koan,
* N'e ket kanan a garan, gouelan eo am eus c’hoant.
* An dour zeu em daoulagad pa welan en pep lec’h,
* Ar gaou war ar wirione o tont da veza tec’h,
* Pa welan an drouk siouaz ! o c’honid war ar vad,
* Pa welan gant an dizurz an urz laket a-blad.
* An dour zeu em daoulagad pa welan an iliz,
* Goulou da zul ha da ouel, ha leun ti an hostiz,
* Hag an dud kez o trei kein d’o brasan deveriou,
* Ha penfollet o redek en hent an disurjou.
* Goloet dindan ar poultr levr gaer an Aviel,
* Ha kuzet o dismegans ! kuzet ar Groaz santel,
* Disprizet beleg Doue, disprizet an dud zakr,
* Hidiw an de na zoujer nemed an dud fallakr.
* Mevelien an drouk-spered, oaned diwar c’horre,
* En gwirione zo bleizi, kigerien didrue,
* Daoust m’int flour en diavez, daoust m’e dous o c’homjou,
* Int karget a ampoezon, muntrerien ineou.
* Ken zod evel ar c’hezeg a lez an doucherien,
* Da huali d’e o zreid, pe da vridan o fenn,
* O kredi eo tokad kerc’h eun tok a zo goulou,
* An dud kez a ya d’o heuilh, e dall a sperejou.
* An dour zeu em daoulagad pa welan bugale
* Ampoezonet o spered hag o c’halon ive,
* O zud o chom dizeblant, dizeblant d’o difenn,
* Elec’h sevel o fenn-baz ha laret : Tor e benn !
* Tor benn d’ar muntrer fall a zil an ampoezon,
* En spered ar bugel kez, koulz hag en e galon,
* Tor e benn d’ar milliget, tor e benn d’ar poezon,
* A ra brezel da Zoue ha d’e religion !
* An Eun.
# Perrin hag he fodad læz

Oberennoù damheñvel pe handelvoù all zo ivez, gwelout Perrina hag he fodad laezh.
| ◄ Ar C’haz hag ar Raz koz | Perrin hag he fodad læz | An Den hag an Ær ► |
* Nep en dije guelet Perrin
* O vont e kear dimeurs vintin,
* Eur podat leaz var he fenn
* Sammet compez var eun dorchen !
* Abred edo gant he devez,
* Ha mont a rea en hent a brez ;
* Mistr ha mibin e voa guisket,
* Kag en deis-se e doa laket
* Evit dont lijeroc’h d’ar gær
* He dillad scaon, he boulou ler.
* Perrin kempennet evelse
* O vont gant he hent a zonje
* Petra raje, ar baourez keaz
* Gant arc’hant he fodadig leaz !
* Eur c’hant viou am bo, emezhi ;
* Teir iar a lakin da c’hori,
* Hag a bouez ma lakin evez
* E savin eun nebeut danvez.
* Ne vo ket dies var dro va c’hær
* Sevel torradou mad a ier,
* Ha fin e vezo al louarn
* Ma na les etre va daouarn
* (Var bouez ma ho dioualllin mad)
* Peadra da gas d’ar marc’had.
* Eus va ier souden e savan
* Arc’hant eur penmoc’hig bian.
* Ar penmoc’h evit bea lardet
* Al lod brenn-se ne vo ket red ;
* Ha pa her prenis ken nebeut
* Ne voa na goal vian na goal dreut.
* Hogen p’her guerzin em bezo
* Eur vozadig arc’hant brao
* Ha perag n’em be ket em c’hraou
* Oc’h ar pris m’ema brema’n traou
* Eur vioc’h nevezal hag he leue
* Pehini a velin ep dale
* P’hen lakin e mesc ar chatal
* Gae o lamet hag ho fringal !
* Perrin o tridal dre’r zonj-se
* A ra eul lam neuze ive ;
* Ar pot d’an traon.... Kenavo læz !
* Ier, leue, bioc’h ha penmoc’h kæz !
* Ar plac’h, beuzet en he daelou
* A ranc lezel he oll madou
* Ledet eno var an hent bras !
* Hag e riscl da gaout fest ar vas,
* E za da gonta d’he fried
* Ar goal dro ganthi c’hoarvezet.
* Atant voue d’an oll da c’hoarzin,
* Ha tor-pod oue hanvet Perrin.
* Peleac’h e cafet eur speret
* Ha ne dafe e touez ar steret
* Eur vech bennag en eur dremen
* Da ober eur bourmenaden ?
* Tud diskiant couls ha tud fur,
* Oll ec’h ureont a dra sur.
* Netra ne blij keit d’an ene
* Evel bombansou eun ure.
* Oll madou ar bed zo dezhi,
* An oll dud a stou dirazhi.
* pa vezan em part va unan
* E rafen fae var bep unan ;
* Ne zoujan na soudart na laer,
* Discar a raen an Impalaer :
* Va lacat a rer da Roue,
* An dud am c’har vel ho Doue ;
* Var va fenn e za curunen
* Ne ket unan, mes eun dousen ;
* Mes pebez souez pa zihunan !
* Ne d’oun ato nemet eur ian
# Perfectiono divin

| ◄ Ar Gredo | Perfectiono divin | Doue ► |
Doue a so ur speret pur ha souveren ; n’en deus eta na corf na figur, na liou na ment ; na ell quet bezàn guelet. Bezàn a ra dreizàn e-unan, n’en deus na commançamant na fin, eternel eo ; na depant eus a netra, ha quement tra so a depant anezàn ; guelet ha clevet a ra tout, ramplissa a ra tout, ne chanch jamæs ; bezàn eo an oll c’hallout, ar justiç, ar vadelez, an druez, ar santelez. Bezàn eo an tad mad, peini a fournis tout d’e grouadurien ; en ut guer, en Douè e màn an oll berfectiono a alfemp da imagina, ha c’hoas ne elfomp birviquen o c’hompren er bed-màn. S. Thbmas evit decida ur question benac, en deus ar c’hustum da respont d’ar pez a eller da lavaret a enep ar virionez, quent evit prouvi ar pez en deus da etablissa. Dre-se pa deu ar sant da brouvi penaus e heus un Doue, e commanç e question er guis-màn : Hac èn a so un Doue ? Seblanti a rafe ne eus quet. Un Turc a lennas ar question etablisset er guis-se ; ep quemeret ar batiantet da lenn davantaich, e taulas al levr en tàn, o sonjal penaus e nac’he e heus un Doue. Bezàn hon eus ar maleur da veva en un amser, en peini eo ret prouvi an oll guirioneo ; prouvomp eta penaus e heus un Doue.
# Perinaïk hag he fodad Leaz (Proux)

Oberennoù damheñvel pe handelvoù all zo ivez, gwelout Perrina hag he fodad laezh.
| ◄ Al Louarn Besk | Perinaig hag he fodad Leaz | Ar Bleiz hag ann Oan  ► |
Perinaïk, — ar plac’h lirzin, —
A gerze skanv da Werliskin,
Eur podad leaz soun, — war he fenn, —
Diazezet war eunn dorchenn.
Lakaed he doa eur c’hoef gwenn-kan,
Boutou nevez ha loerou moan,
He bleo rannet, flouret giz ker,
Evel diou lipaden ounner.
Klouar ann deiz, hag ann heol splan, Ar strouez karged a richan. Brao eo beva, ho ! ma Doue. Perin oa ked he fenn gant-se.
Klevid ar plac’h o krozmolad : « Ma leaz, hep-mar, vo gwerzed mad, » Teir douzen viou neuze breninn » Dindan ma ier ho lakainn.
» Me mo tri c’hlodad ier munud » Goareet kloz barz enn ho c’hlud ; » Gwall lemm e vo fri Alanik » Ma ne lez d’in gwerz eur wizik.
» Ma gwiz, pa vo braz, a voc’ho ; — » Savet ma moc’h, me ho gwerzo, — » Gand ar priz me mo daou loue kaer, » Marteze, zoken, eunn ounner.
» Setu d’in leaz a leiz ar pod, » Aman melen a var ribod, » Ma ialc’h a bounnera bemde, » Me vo eur baborez neuze !
» Pented evel eur benn-herez, » Ar faroded rai d’in al lez… » Pipi, ma c’hoant, vo ma fried, » Jabadao ! neuze vo danset ! »
— Ober a ra eul lamm danvad, Patatra ! grilled ar podad ! Keno viou, moc’h, klodad, ounner, Ha keno, siouaz, ! Pipi gouer !
Ar pod a zo grizilloned, — Hag al leaz er boultren skuilled. — Perinaïg a skuill daelou, — Ar c’hi a lip he vuzellou. —
Perinaïk deuz huvreet, Kreiz he huvre eo dihunet. — — Piou na huvre ked er bed ma ? Ar furra koulz hag ar zota.
Ar paour a huvre er madou, Ar pinvidig enn enoriou, Ar c’hlanvour a huvre iec’hed ; — Ann Ankou ho dihun abred.
# Peronel hag he fodad leaz

Oberennoù damheñvel pe handelvoù all zo ivez, gwelout Perrina hag he fodad laezh.
| ◄ An Azen hag ar C’hi bihan | Peronel hag he fodad leaz | Ar C’haz hag ar Marmous ► |
Peronel, var e fenn eur podad leaz mintin,
Gant eun troad lijer ha mibin,
Ker skanv hag an avel,
A ia varzu Kastel.
Evit galloud beza ’r genta
Ne jomme ket da varc’hata.
E’n eur vond hi a lavare :
« N’eo ket evit ober fouge
» Mez, a dra zur, hirio e’n deiz,
» Me ’m bezo arc’hant a leiz,
» Rag al leaz a zo mad
» Ha dien varnhan eun troc’had.
» Gant ar priz me ’ breno viou
» Eun dousen, marteze, diou.
» Just ha just, va diou iar vriket
» Da glochad a zo koummanset
» Setu din, abars nemeur,
» Ier bihan bras a leiz va leur.
» Selaou, Alanik al louarn,
» Sur e kolli da ziouskouarn,
» Mar digassez begig da fri
» Var n’hed tenn da zor va c’houldri.
» Gant arc’hant an daou dorradik
» Em ’bezo eun tamm penmoc’hik.
» E’n desped dezhan e lardo,
» Rag brenn ’zo ar pes a garo.
» Priz mad ’zo var ar moc’h lard
» Ha p’er guerzin me ’zalc’ho, stard,
» E’n e leac’h, me ’breno eur vioc’h
» Ha leue d’he heul, a zo kaerroc’h.
» Deus ’ta, bioc’hik, deuz da beuri,
» Te ’ velo da leue o c’hoari.
» Sell anezhan : Dija e lamm
» Ken huel ha kerniel e vamm.
» Talvoud a ra eul louis aour !
» Fring atao, va loanik paour.
» Me ’ fringo d’ac’h heul mar kerez.
Autrou Doue, pebeuz distrez,
Skuillet al leaz : kaon d’ar viou,
Oc’h ha bioc’h ’zo eat a biou.
» Sa l’ama ’vad, eur fritaden
» Hag a lardo va diou fesken.
» Rag Jerom ne c’hortoz ket pell
» Evit terri neuden ar poell.
» Great e meuz eun devez brao !
» Va zad a lavare ’tao
» Mont da vlejal : Ar c’had ! ar c’had ! » Eo he lakaat da c’haloupad. »
Fouge re abred, avechou, A ra terri ouspenn podou.
# Chansons et danses des Bretons/Bal (7)

| ◄ Bal | Bal | Bal ► |
# Chansons et danses des Bretons/Bal (8)

| ◄ Bal | Bal | Bal ► |
# Chansons et danses des Bretons/Bal (4)

| ◄ Bal | Bal | Bal ► |
# Chansons et danses des Bretons/Bal (6)

| ◄ Bal | Bal | Bal ► |
# Chapel Zand-Ervoan

| ◄ Ma Vijenn Barz | Chapel Zand-Ervoan | Kimiad eur Zoudard Iaouank  ► |
O tremen parrez Kalanhel
En em gaviz rez eur chapel ;
Eur chapel zaved a-nevez
Da zand-Ervoan-ar-Wiriounez.
Uz ann or dal zo kizellet
Skoed Du Parc, aotrounez brudet,
Gant o ger : Trec’hi pe vervel !
Ger tud dispouroun er brezel.
Ia ! C’houi zo bet tud-chentil reiz,
Marc’heien galloudeg a Vreiz.
Pegen kaer e ioa ho kwelet,
Stard, ter, war ho kezek sternet.
En em strinka, vel ann tarann,
Gand ho kleze dir, enn emgann,
Arog bepred, soun ho paniel,
O krial : Trec’hi pe vervel !
Ho kwad, vel dour en deuz redet,
Vit gounid bez Zalver ar bed :
Du Parc, eo unan ann Dregont
A drec’haz ar Zaoz divergont.
Stourmed hoc’h euz d’ar maro, Vid ar Roue, ar feiz, ar Vro,
Marvet, ann dourn war ho kleze,
Ho taoulagad war-zu ann Ee.
Ann amzer, gand he falc’h garo,
En deuz raoged ho panniero,
Diskaret touriou ho kestel,
Poultrennet eskern ho kernel.
Hogen, chomet zo koulsgoude
Eur barz dister ouc’h ho ligne,
Evit kana, e iez Arvor,
Meuleudiou braz d’hoc’h evor.
Itroun, c’houi zo merc’h ouc’h o gwad,
Hag hen anzao a rit gant stad ;
Miret hoc’h euz karantez Breiz,
Bro al lealded hag ar feiz.
D’e-hoc’h e kinnigann va gwerziou,
Dister, vel brug hor meneziou,
Hag ho kaloun wir a drido,
O kleved ekleo ouc’h ar vro.
# Chansons et danses des Bretons/Bal (3)

| ◄ Bal | Bal | Bal ► |
# Chansons et danses des Bretons/Bal (5)

| ◄ Bal | Bal | Bal ► |
# Chansons et danses des Bretons/Bal (9)

| ◄ Bal | Bal | Bal ► |
# Er myster-mâ, va Doue

Oberennoù damheñvel pe handelvoù all zo ivez, gwelout Evit ar Venediccion.
| ◄ O Roue an êe | Er myster-mâ, va Doue | Var an Auter ► |
* Er Myster-mâ, va Doue,
* E pini n’ho quelàn,
* Ho calloud, ho Majeste
* Humblamant a veulàn.
* C’houi ra va oll eürusdet,
* Ebars en Hosti cuzet,
* Dign da veza caret, caret.
* Er barados dudius, (bis.) E vimp un deiz eürus, (bis.) Eurus, eürus.
* Plijet gant ho carantez
* Hyrio, e peb amzer,
* Accordi deomp furnez,
* Ha peoc’h, ha douçder. C’houi, etc.
* Ah ! grit compren d’am c’halon
* Ar priz eus ho craçou,
* Hac ho penediction
* Roit d’am oll œuvrou. C’houi, etc.
* Ra blijo d’ho madelez
* Selaou va fedennou ;
* Canont ganén an Ælez
* Hoc’h oll mad-oberou. C’houi, etc.
# Er plahig Marion

| ◄ Er Glom hag er Jiboésour | Er plahig Marion | Buhé burhudus Sant Isidor  ► |
* 1. — Ér guér vras a Naned é oé ur plahig koant
* Hag e garé, m’en d’ind ur chervijér iouank,
* 2. — Ur chervijér iouank a iscobti Guéned
* Oueit te chervij er Roué d’er guér vras a Naned.
* 3. — Quent tennein d’er billet, Julian, pautr a inour,
* É melin Kerdihel e oé ketan mâlour.
* 4. — Julian eh hias un dé gued Marion é guéleu
* Ha dehi, eid arréz, é brénas ur bizeu.
* 5. — P’en doé groeit é amzér é chervijein er Roué,
* Julian a Guerdihel en doé bet é gonjé.
* 6. — Mœz quent quitat é has, gued chiff én é galon
* De lared kenavo d’é zousik Marion.
* 7. — « Tawet men dousik quér, tawet ne chiffet quet,
* « Nag é hehen mé pèl, doh é talhein perpet.
* 8. — « Ne vern é mén e vein, me chonj e vou gued-n-oh,
* « Ha ke n’en dein d’hou klah me skriwou liés t’oh »
* 9. — Tremen e hra ur blai, en eil oé kommancet,
* Ha Julian er mâlour ne dès chet davaiet.
* 10. — Er plahig Marion, gued ankin ha glahar
* Hag én dé hag én noz ne hra nameid ouilar.
* 11. — « Me mam reit t’ein argand ha men dillad kaëran
* « Mé han de vro Guéned de hout douéré Julian ;
* 12 — « Mé han mé d’er beanan hinw de Vréh izel
* « Ha de gonz doh Julian é melin Kerdihel.
* 13. — É melin Kerdihel Marion e arriwas.
* Hag er mâlour Julian kentéh e houlennas.
* 14. — « Bonjour, Herri er Strad, mæstr ag er velin men.
* « É mén é ma'r mâlour pe n’er guélan dré men ?
* 15. — « Mar dé ’r mâlour Julian, me merhig, e glasket,
* « Touchand é oé amen, sûr n’en dé quet kollet ;
* 16. — « Mar dé ’r mâlour Julian e houlennet, me merh,
* « Hui er havou quent pêl mar klasket ar é lerh.
* 17. — P’en des er verh Marion klasket monet én ti,
* Julian eh hias ér méz aveid kuhet d’oh t’hi.
* 18. — « Perac, o dén iouank, é kuhet hui doh-ein ?
* « Hag ankoeheit e hoès er gauz e huès reit t’ein ?
* 19. — « Nepas, plahig iouank, ne mès chet ankoeheit
* « Na n’hellan ankoehat er promess e mès groeit.
* 20. — « Mœs gued-n-oh hui, plahig, diméein n’hellan quet
* « Rac deu-vlai zou touchand mé hon mé diméet ;
* 21. — « Mé hon mé diméet d’ur plahig ag er vro
* « En dès bet m’en gorteit ke ne oen deit én dro.
* 22. — Dereit, dénig iouank, er bizeu aleuret
* « E mès, eid me maleur, a hou torn receüet.
* 23. — « Me chonjé guéharal é hoèh dén a inour
* « Bremen me huél réh mat n’en d'oh meid un traitour.
* 24. — É ma er verh Marion é teval en hent pras
* Hé mouched én hé dorn aveid torchein é fas
* 25. — Ha Julian er mâlour, é léh skuillein dareu,
* E gan hag e huitel én ur droein é rodeu.
# Er meliner hag er velineres

| ◄ Er groleres iouank | Er melinér hag er velinerés a Guerhorand | Berjèren  ► |
* 1. — Ha séhet e mès mé, men dous, — (séhet e zou deit t’ein) ; (bis)
* Ur huéh deur a fetan el len é rehé kand vat t’ein.
* 2. — Ur huéh deur a fetan el len — e rehé kand vat t’ein,
* Pe vehé men dousik Lueizon en davansehé d’ein.
* 3. — ha me guemerehé guet-hi — ya sûr a galon vat ;
* Me lakehé me zok em dorn eit hi zrugairékat.
* 4. — Me lakehé me zok em dorn — eit hi zrugairékat ;
* Me hiehé memb ar men deuhlin, hag a volanté vat.
* 5. — Pe vehé er plahik koutant — koutant a ziméein,
* Me bedehé hé zad, hé mam, er blai men, d’hi rein d’ein.
* 6. — Ha me zou bet d’oh hi goulen, — ne vennant quet en nah,
* Mæz er plahik en dès laret ne ziméou quet hoah.
* 7. — Mœz er plahik en dès laret — hoah ne ziméou quet,
* Rac Jochim ag er Vatimant n’en dès chet hoah tennet.
* 8. — Rac Jochim ag er Vatimant — n’en dès chet hoah tennet.
* Ne dennou quet memb er blai men meid a ben blai, me grèd,
* 9. — Mœz ne vern pegours é tennou — er blai-men pé goudé,
* Ean e zou mab un intanvés, n’en dei quet t’en armé.
* 10. — Deit é neoah er hourhemen — kleuet ’mès el laret ;
* E nemb e vou kouéhet soudard vou ret tehai monnet.
* 11. — Mæz Jochim ag er Vatimant — ô hannèh n’en dei quet :
* En argand aveid hum dennein dehou ne vankou quet.
* 12. — Ya Jochim ag er Vatimant — en devou exemption,
* Hag e chomou ér vro, dré men, tostik d’er plah Lueizon.
* 13. — Mæz chetui chomet Lueizon klan — klan bras ar hé gulé,
* Ha Jochim d’hi guélet kentéh abréz zou oueit nezé.
* 14 — Ha d’oh bonjour, men dous Lueizon, — deit-on mé d’hou kuélet,
* Ter Doué neoah, men dousik kér, ne mès konfort erbet.
* 15. — Ter Doué neoah, men dous Lueizon, — a pe selan ou fas,
* Me larou d’oh er huirioné : n’en d’oh quet mui ur vraw.
* 16. — Jochim e hias d’é hén nezé, — hemb laret kenavo,
* Ha biskoah de huélet Lueizon n’en dé mui deit én dro.
* 17. — Ha biskoah de huélet Lueizon — n’en dé mui deit goudé
* Hag er plah iouank dilézet dé ha noz e ouilé.
* 18. — « Tawet Lueizon, ne chiffet quet, — arsawet a ouilein ;
* « Mar karet m’hou kemérou mé, rac plijet e ret t’ein.
* 19. — « Ha hui e zei devout mæstréz, — mæstréz em melin deur,
* « Ha me gontou d’oh pemb kand skouet én argand hag én eur.
* 20 — « Ya sûr gued-n-oh, dénik iouank, me vou mé diméet,
* « Rac hui beh kin, m’er guél bremen, en dès bet me haret.
* 21. — Hag er plahik-hont e laré, — ha joéius ha koutant :
* Me vou mé enta er væstréz é melin kerhorand.
* 22. — Hag a pe vein mé er væstréz — é melin kerhorand,
* M’em bou mé ar mem boteu lér bloukeu kaër én argand.
# Er meliner iouank

| ◄ En den iouank hag en dén dimeet - 2 - En dén diméet | Er melinér iouank | Er hèh galand  ► |
* 1. — Ur melinér iouank a zoh kosté Quintin,
* E saüas mitin mat de luemein é velin.
* 2. — P’en dès bet hi luemet, ean hi la kas de droein ;
* Un tamig ként kreis!é ean lar en dès ankin.
* 3. — Un tamig kent kreisté é galon zou diés,
* Kleuet en dés laret é kollou é vestréz.
* 4. — Mar da ha diméein, el m’en dé bet laret,
* Kent ma vou deit en noz é hei hoah d’hi guélet.
* 5. — Ként mé ma deit en noz é ma oueit d’hi guélet,
* Ean hi hav é ouilein ar gornig en uéled.
* 6. — « Bonjour d’oh, plahig koant, bonjour d’oh e laran,
* « Respondet d’ein, plahig, ha groeit stad a hanan.
* 7. — « Guéharal p’hou kuélen é oé guiü hou seleu,
* « Ha bremen p’hou kuélan ne hret meit chuill dareu.
* 8. — « Arsaüet a ouilein, ha fondet hou timé,
* Héliet hou kalon, ha distroeit dohein-mé. »
* 9. — « Ya, sûr denig iouank, hou konzeu zou d’em grad,
* Ha kent mé tei en noz, m’ou lavarou d’em zad.
* 10. — « Bonjour d’oh, o me zad, hou merh, ar hé deuhlin,
* « E houlen hou krad vat get-n-oh eit diméein.
* 11. — « Hou krad eit diméein d’en hani e garan :
* « D’er melinér iouank e mès choéjet ketan. »
* 12. — « Ya, me merh, a galon é vennan er rein d’oh
* Eit hou lakat koutant, eit hou lakat ésoh.
* 13. — « M’hanaü er melinér, plijein bras e hra d’ein,
* « Hag éneb d’er galon ne jauj ket diméein. »
* 14. — Er melinér iouank e hié d’er gér koutant,
* Hag é galon joéius m’en deoé bet é houant.
# Er menez

| ◄ Galv mesaer menez Arre | Er menez | Madober ar menez ► |
D’an Aotrou Fransez Vallée.
* Setu me, va mignon, e-kreiz menez Arre,
* E parrez Lennedern, kousket en eur gwele
* War ar plouz hag ar pell, ostiziad eun den mat,
* ’Vel gwechall er Fouilhez pa oan e ti va zad.
* War leur-vaen an oaled, e kichenig an tan,
* Ar c’hizier o soroc’h, ’n eur denna o alan,
* Tik-tak ar momeder o skei en horolaj
* A zigas d’in sonjou eus va bugaleaj.
* Dirazoun ’n em ziskouez neuze nozveziou kaer,
* Pa laremp, goude koan, a-gevret ar bater,
* Heuliet gant lennadur burzudou hon Zent koz
* ’Veze kavet ’n eul levr a lezed deiz ha noz
* War eur planken dero a-us d’ar siminal,
* A rumm-da-rumm, hep mar, ’boe an amzer gwechall.
* E peurrest an nozvez ’konted rimadellou,
* Ha ’kemmesked zoken gwerziou ha kantikou…
* Moueziou hon gourdadou, kanaouennou neve
* ’Rae tregerni neuze pep tôenn e Kerne.
# Er menez da skleur al Loar

| ◄ Kazeg ar Stank | Er menez da skleur al Loar | Yun Elez ► |
Da Ad. Goaziou.
* Gwenn al lanneg ha gwenn an hent !
* Kribell ar reier hag o dent
* A zo renket er gwaremmou
* Evel skilfou en eur genou.
* O skeud en em led war ar lann,
* Henvel ouz bizied eur graban.
* Soroc’h ebet, avel hepken.
* A-hed, a-dro ne gavit den !
* N’ez eus ket eur stad poaniusoc’h ;
* ’Wechou ne gredit mont larkoc’h
* Ken welit o steredenni
* Ar goulou e prenestr eun ti.
* Neuze, seder e tiskennit,
* Hag ho nerz kresket a zantit
* ’Vit tremen dre greiz ar gêrig
* ’Lec’h m’eo dihun pep lochennig.
* Ar bed evidoc’h n’eo ken mud :
* Adarre ’vevit ’mesk an dud !